open-index/open-wikipedia-markdown huggingface dataset:
ქუთაისის თოჯინების თეატრი

**ქუთაისის იაკობ გოგებაშვილის სახელობის თოჯინების პროფესიული სახელმწიფო თეატრი** — თოჯინების თეატრი ქუთაისში. დაარსდა 1946 წელს ლადო მესხიშვილის სახელობის თეატრთან არსებული თოჯინების თეატრალური ჯგუფის ბაზაზე. დაარსების ინციატორი და დირექტორი იყო დოდო ანთაძე, პირველი სამხატვრო ხელმძღვანელი სეგო ცაგარეიშვილი (1946-1951). პირველი სპექტაკლი იყო ა. ბელიაშვილის „თეთრი ფინია“ (1946).

1990 წელს ქუთაისის თოჯინების თეატრს იაკობ გოგებაშვილის სახელი მიენიჭა.

2018 წელს თეატრს სარეაბილიტაციო სამუშაოები ჩაუტარდა. პროექტის ღირებულება — 534 ათას ლარზე მეტი, საქართველოს კულტურის სამინისტრომ გამოყო. რეაბილიტაციის პროექტის ფარგლებში გამაგრდა თეატრის საძირკველი, კეთილმოეწყო შიდა ეზო, დამონტაჟდა გათბობა-გაგრილების სისტემა, გამოიცვალა სველი წერტილები და ელექტროგაყვანილობა, შეიცვალა სცენის კონსტრუქცია და დარბაზი ახალი განათების აპარატურით აღიჭურვა. თეატრი ადაპტირებულია განსაკუთრებული საჭიროების მქონე პირებისთვის. 

ახლადრებილიტირებული თეატრის გახსნაზე წარადგინეს ლაშა გაგოშიძის წიგნი-კატალოგი „თეჯირს მიღმა“, რომელშიც თეატრის 70-წლიანი ისტორიაა ასახული. დაარსების დღიდან დღემდე 5 თაობა ემსახურა თეატრს და წიგნში ყველას წვლილია შესული.

დაარსების დღიდან ქუთაისის თოჯინების თეატრში 300-ზე მეტი წარმოდგენა დაიდგა. მათ შორისაა: „ჩექმებიანი კატა“, „ფისუნია“, „ვერცხლის ჩლიქი“, „ალუბლები ჰყვავიან“, „ცელქი ჯიმშერი“, „მაგდანას ლურჯა“, „კაცია ადამიანი?!“, „ორი ძმა“, „წითელქუდა“, „ქოჩორა“, „იავნანამ რა ჰქმნა?“, „დათუნიას სამართალი“, „არშინ მალ ალან“, „მახინჯი იხვის ჭუჭული“, „ჰერაკლეს გმირობანი“, „რწყილი და ჭიანჭველა“, „სამი გოჭი“, „ოქროს თევზი და მებადური“, „კოკროჭინა“ და სხვა. დღეისათვის 25-ზე მეტი მოქმედი თოჯინური სპექტაკლია. წარმოდგენები გათვლილია როგორც პატარა, ასევე, მოზრდილი ასაკის მაყურებლისთვის.

## ლიტერატურა
**შაფათავა, ე., ბუხნიკაშვილი, გ.* ქუთაისის თოჯინების თეატრი, თბილისი, 1972

## რესურსები ინტერნეტში
* ქუთაისის თოჯინების თეატრი facebook-ზე
* ქუთაისის თოჯინების თეატრის რეპერტუარი

## სქოლიო
კატეგორია:ქუთაისის თეატრები
კატეგორია:თოჯინების თეატრები
კატეგორია:თეატრები ანბანის მიხედვით
ქუთაისის ლითოფონის ქარხანა

**ქუთაისის ლითოფონის ქარხანა** — ქიმიური მრეწველობის ერთ-ერთი მნიშვნელოვანი საწარმო საქართველოს სსრში. პირველი პროდუქცია გამოუშვა 1939 წელს. 1958-1967 წლებში ჩაუტარდა ძირეული რეკონსტრუქცია, რის შედეგადაც ლითოფონის წარმოების წლიური სიმძლავრე 40 ათას ტონამდე გაიზარდა. აწარმოებდა ლითოფონს, შაბიამანს სხვადასხვა სახეობის მინანქარს, ზეთის საღებავებს, სამუხრუჭე სითხეებს. მისი პროდუქცია იგზავნებოდა სსრკ-ს მოკავშირე რესპუბლიკებში და საზღვარგარეთის 16 ქვეყანაში.

## ლიტერატურა
კატეგორია:ქუთაისი
კატეგორია:საქართველოს საწარმოები
ქუთაისის მაუდის ფაბრიკა

**ქუთაისის მაუდის ფაბრიკა** — მაუდის საწარმო ქუთაისში. ამუშავდა 1924 წელს. 1925 წელს გამოუშვა 24 ათასი მეტრი ქსოვილი. 1954 წელს დაიწყო მაღალხარისხიანი შალის, საბნის, ბავშვის და ქალის საპალტოე ქსოვილების წარმოება. 1981 წელს ფაბრიკის სიმძლავრემ მიაღწია 49,5 მლნ მანეთს.

## ლიტერატურა
კატეგორია:ქუთაისი
კატეგორია:საქართველოს საწარმოები
ქუთაისის სამასწავლებლო სემინარია

**ქუთაისის სამასწავლებლო სემინარია** — საგანმანათლებლო დაწესებულება რუსეთის იმპერიაში, ქალაქ ხონში. დაარსდა 1881 წელს.  ამზადებდა დაწყებითი სკოლის მასწავლებლებს. სემინარიაში სხვადასხვა დროს მოღვაწეოდბნენ ა. ჭიჭინაძე, ა. ქუთათელაძე და სხვები. არსებობის განმავლობაში სემინარიამ მოამზადა 400-მდე მასწავლებელი ამიერკავკასიის დაწყებითი სკოლებისთვის. საბჭოთა ოკუპაციის შემდეგ, 1921 წელს გადაკეთდა პედაგოგიურ ტექნიკუმად.

## ლიტერატურა
კატეგორია:ქუთაისის უმაღლესი სასწავლებლები
ქუთაისის სათავადაზნაურო-საადგილმამულო ბანკი

**ქუთაისის სათავადაზნაურო-საადგილმამულო ბანკი** — ფინანსური დაწესებულება რუსეთის იმპერიაში, ქუთაისში. დაარსდა 1876 წელს. ბანკის ძირითადი დანიშნულება იყ მემამულეებისთვის მოკლევადიანი და გრძელვადიანი იპოთეკური სესხების მიცემა. ბანკი უშვებდა 100, 500 და 100 მანეთიან გირავნობის ფურცლებს. ბანკს ჰქონდა თავისი ფილიალი თბილისში. მოქმედებდა ქუთაისის და თბილისის გუბერნიებში, ბათუმის, სოხუმის ოლქებსა და ართვინის ოკრუგში. ბანკის საქმიანობამ ხელი შეუწყო საქართველოში ფეოდალიზმის ნაშთების მოსპობას და კაპიტალიზმის დამკვიდრებას, თუმცა მას არ გამოუწვევია ქუთაისის გუბერნიის თავადაზუნაურობის მდგომარეობის გაუმჯობესება.

## ლიტერატურა
კატეგორია:ქუთაისი
კატეგორია:საქართველოს ბანკები
მუჰამედ ყული ქუთბ-შაჰი

**მუჰამედ ყული ქუთბ შაჰი**  — ქუთბ შაჰების დინასტიის მეოთხე წარმომადგენელი, მეფე 1590-1611 წლებში. მისი მეფობის დროს უმაღლეს განვითარებას მიაღწია მეცნიერებამ, ხელოვნნებამ, ლიტერატურამ,. აღიარებულია ინდოეთის პირველ სახალხო პოეტად, წერდა ურდუ, სპარსულ და ტელედუ ენებზე. პოეზიაში შემოიტანა საერო თემატიკა. იყენებდა ჰინდის პოეტიკის ხერხებსაც.

## ლიტერატურა
კატეგორია:ინდოეთის მმართველები 
კატეგორია:ინდოელი პოეტები
ხაკასები

მინი|მარჯვნივ|ხაკასები ტრადიციულ ტანისამოსში
**ხაკასები** (თვითსახელწოდება — хакастар) — რუსეთის ფედერაციაში მცხოვრები ხალხი. ცხოვრობენ ხაკასეთში, ასევე ნაწილობრივ ტუვის რესპუბლიკასა და კრასნოიარსკის მხარეში. საუბრობენ ხაკასურ ენაზე, რომელიც განეკუთვნება თურქულ ენებს. ხაკასები იყოფოდნენ ხუთ ტომობრივ ჯგუფად: კაჩინელები, საგაელები, ბელტირები, კოიბალები, კიზილელები. XVII-XVIII საუკუნეებში შევიდნენ რუსეთის იმპერიის შემადგენლობაში. მათი ძირითადი საქმიანობა იყო მომთაბარე მესაქონლეობა და პრიმიტიული მიწათმოქმედება. მისდევდნენ შამანიზმს. XVIII საუკუნიდან მოხდა მათი ეთნიკური კონსოლიდაცია. სსრკ-ის შემადგენლობაში შეიქმნა ხაკასეთის ავტონომიური ოლქი. ამჟამად მათი რაოდენობა შეადგენს დაახლოებით 73 ათას ადამიანს.

## ლიტერატურა
კატეგორია:აზიელები
კატეგორია:რუსეთის ხალხები
კატეგორია:ეთნიკური ჯგუფები
ხაკასური ენა

**ხაკასური ენა** — ალთაური ენების ოჯახის თურქული ენების უიღურულ-ოღუზური ჯგუფის ენა. უკავშირდება ძველ ყირგიზულ და ძველ უიღურულ ენებს. გავრცელებულია ხაკასეთში და მასზე ლაპარაკობენ ხაკასები. აქვს ორი დიალექტი, სისინა და შიშინა ჯგუფები. მასში 17 ხმოვანი და 24 თანნხმოვანია. დამწერლობა შეიქმნა 1926 წელს რუსული გრაფიკის, 1929 წელს ლათინური და 1939 წელს რუსული ანბანის საფუძველზე.

## ლიტერატურა
კატეგორია:რუსეთის ენები
კატეგორია:თურქული ენები
სოსო სიგუა

**სოსო სიგუა** (დ.  16 ივნისი, 1949, მარტვილი) — ქართველი მეცნიერი, პოლიტიკოსი, ფილოლოგი, ლიტერატურათმცოდნე, მწერალი, მთარგმნელი. საქართველოს სახელმწიფო პრემიის ლაურეატი (2003).

## ბიოგრაფია
1971 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი.

1971 წლიდან ეწეოდა სამეცნიერო-პედაგოგიურ  და ლიტერატურულ-საგამომცემლო საქმიანობას: თბილისის სახელმწიფო უნივერსიტეტი, რუსთაველის კაბინეტის ლაბორანტი (1971–1972); გამომცემლობა „საბჭოთა საქართველო“, რედაქტორი (1973–1974); ჟურნალი „განთიადი“, განყოფილების გამგე (1974–1977); გამომცემლობა „მერანი“, რედაქტორი (1978–1981); 1981 წლიდან რუსთაველის სახელობის ქართული ლიტერატურის ინსტიტუტი, განყოფილების და სექტორის გამგე; საქართველოს ტელევიზიისა და რადიოს ლიტერატურულ-დრამატულ გადაცემათა მთავარი რედაქტორი (1984–1986); 1989 წლიდან თბილისის სახელმწიფო უნივერსიტეტი, პროფესორი.

1999–2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## ბიბლიოგრაფია
* 
* 
* 
* 
* „ევსტათი მცხეთელის მარტვილობა“ და აბიბოს ნეკრესელი (ავტორი), თბ.: დიდოსტატი, 2001. — 72 გვ.
* ავანგარდიზმი ქართულ ლიტერატურაში (ავტორი), თბ.: დიდოსტატი, 1994. — 416 გვ.
* აღთქმული ქვეყნის ძიება : ლიტერატურულ-კრიტიკული წერილები (ავტორი), თბ.: საბჭ. საქართველო, 1984. — 384 გვ.
* კონსტანტინე გამსახურდიას პროზის სტრუქტურა (ავტორი), თბ.: საბჭ. საქართველო, 1980. — 323 გვ.
* ეპოქა და სტილის პრობლემა (ავტორი), თბ.: საბჭ. საქართველო, 1976. — 301 გვ.

## რესურსები ინტერნეტში
* სოსო სიგუა — ციფრული ფოტომატიანე „ივერიელი“
*სოსო სიგუა — ბიბლიოვიკი

## სქოლიო
კატეგორია:დაბადებული 16 ივნისი
კატეგორია:დაბადებული 1949
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:მარტვილის მუნიციპალიტეტში დაბადებულები
ბანგლადეშის სამზარეულო

მინი| ბაქარხანი დაკაში, ბანგლადეში
**ბანგლადეშის სამზარეულო** (     ) ბანგლადეშის ეროვნული სამზარეულოა. ბანგლადეშის სამზარეულო ჩამოყალიბდა ბანგლადეშის მრავალფეროვანი ისტორიისა და მდინარის ხაზების მიხედვით. ქვეყანას აქვს ტროპიკული მუსონური კლიმატი. 

## *ბანგალიკეტა* ( *ქცევის წესები* ) 
ბანგლადეშელები ჭამის დროს გარკვეულ წესებსა და რეგულაციებს იცავენ. იგი მოიცავს თბილ სტუმართმოყვარეობას და მომსახურების განსაკუთრებულ გზებსაც. ეს ცნობილია როგორც  (  ). ეს კულტურა ასევე განსაზღვრავს ხალხის საქორწილო და სასადილოდ მოწვევის გზას. საჩუქრებს აძლევენ გარკვეულ შემთხვევებში.  ასევე მოიცავს კერძის ჭურჭლში სათანადო წესით განთავსებას.     
&#x5B; *უკეთესი &nbsp; წყარო &nbsp; საჭიროა* &#x5D;

## კულინარიული სტილი და გავლენა 
ბანგლადეშის სამზარეულოზე დროთა განმავლობაში გავლენა მოახდინა სპარსელი მმართველების მიერ დატოვებულმა მუღლაის სამზარეულომ. ამან განაპირობა ის, რომ ბანგლადეშის სამზარეულო მოიცავს ბევრ არომატულით მდიდარ კერძებს, როგორიცაა biriyani და Korma. დაკა, როგორც ბენგალური სუბაჰის მუღალის დედაქალაქი (რომელიც მოიცავს თანამედროვე ბანგლადეშსა და ინდოეთის შტატს - დასავლეთ ბენგალს ) იყო მთავარი სავაჭრო ცენტრი სამხრეთ აზიაში, ამიტომ მსოფლიოს მრავალი კულინარიული სტილი გავლენას ახდენდა ქალაქის სამზარეულოზე. მას შემდეგ, რაც დაკა აღმოსავლეთ ბენგალის დედაქალაქი გახდა, ბანგლადეშის მოსახლეობამ დაიწყო ქალაქის სამზარეულოს მიღება, სადაც პოპულარული გახდა სპარსული, თურქული და არაბული გავლენის მქონე მრავალი კერძები. 

შუთკი ჩათნი | kulaura | In molvibazar kukaura არის სქელი ხორციანი *Citrus macroptera- ქერქი,* რომელიც ცნობილია როგორც  და იჭმევა, როგორც ბოსტნეული. მას აქვს უნიკალური გემო და არომატი. სქელი ქერქი დაჭრილია პატარა ნაჭრებად და მოხარშულია (მწვანე ან მწიფე) საქონლის ხორცში, ცხვრის ხორცთან და თევზის კარისთან ერთად. შატკორასა და საქონლის ხორცით ან ცხვრის ხორცით მოხარშული კარი ძალიან პოპულარულია დღესაც ბანგლადეშურ / ინდურ ბევრ რესტორანში, ასევე დიდი ბრიტანეთის ბევრ რესტორანში. ბანგლადეშის  ადგილობრივი შეფ-მზარეულების მიერ მომზადებული ძროხის  ერთ-ერთი მთავარი კერძია ბრიტანელი სახელგანთქმული შეფის რიკ სტეინის კულინარიულ პროგრამაში: *რიკ სტეინის შორეული აღმოსავლეთის ოდისეა* ( *ეპიზოდი 6* ), რომელიც BBC- იმ 2009 წლის 20 აგვისტოს გაუშვა ეთერში. |}

## სქოლიო 
*
კატეგორია:ბანგლადეშის სამზარეულო
გაეტანო ვესტრისი

**გაეტანო ვესტრისი**, (დ. 18 აპრილი, 1729, ფლორენცია — გ. 23 სექტემბერი, 1808, პარიზი) — იტალიელი ბალეტის მსახიობი, ბალეტმაისტერი, პედაგოგი. 

## ბიოგრაფია
სწავლობდა პარიზში ლ. დიუპრესთან. 1748 წელს გამოვიდა „პარიზის ოპერაში.“ თანამედროვენი მას „ცეკვის ღმერთს“ უწოდებდნენ. 1770 წელს მიიღო პარიზის ოპერის ბალეტმეისტერის წოდება. 1770-1776 წლებში იყო პარიზის ოპერის პედაგოგი. 1782 წელს დატოვა სცენა. მისი შვილი, ოგიუს ვესტრისი აგრეთვე მოცეკვავე და პედაგოგი იყო. მისი მოწაფეები იყვნენ ჯ. პერო, ა. ბურნონვილი და ფ. ელსლერი.

## ლიტერატურა
კატეგორია:დაბადებული 18 აპრილი
კატეგორია:დაბადებული 1729
კატეგორია:გარდაცვლილი 23 სექტემბერი
კატეგორია:გარდაცვლილი 1808
კატეგორია:ფლორენციაში დაბადებულები
კატეგორია:იტალიელი მსახიობები
დელი დილავერ-ფაშა

**დელი დილავერ-ფაშა** — XVII საუკუნის ოსმალეთის სამხედრო და სახელმწიფო მოღვაწე, წარმოშობით ქართველი. მეტსახელი „დელი“ თურქულად ნიშნავს „შმაგს“, „ფიცხს“.

ბავშვობისას იმერეთიდან ტყვედ წაუყვანიათ და გაუყიდიათ. გახდა მამლუქი და მსახურობდა ყარა მუსტაფა-ფაშასთან, რომელმაც დიდ ვეზირობას მიაღწია და 1639 წელს დილავერი თორთუმის სანჯაყბეგად დანიშნა. დილავერ-ფაშამ მონაწილეობა მიიღო გონიოსთან გამართულ ბრძოლებსა და სამეგრელოზე თავდასხმაში (1647). შემდეგ ილაშქრა ბასრაზე. 1667 წელს მისი კვალი დაიკარგა. თურქი მოგზაურის ევლია ჩელების ცნობით, დელი დილავერ-ფაშა ყოფილა გამორჩეული ადამიანი, შეუდრეკელი და უშიშარი მებრძოლი, უებრო ცხენოსანი, მეთოფე და მექამანდე.

## ლიტერატურა
* ევლია ჩელების „მოგზაურობის წიგნი“. თურქულიდან თარგმნა, კომენტარები და გამოკვლევა დაურთო გ. ფუთურიძემ, ნაკვ. 1–2, თბ., 1971–73;

კატეგორია:ქართველი მამლუქები
კატეგორია:XVII საუკუნის ქართველები
მაია სიმონიძე

**მაია სიმონიძე** (დ.  13 თებერვალი, 1961, ხონი) — ქართველი პოლიტიკოსი.

1983 წელს ნიკოლოზ მუსხელიშვილის სახელობის ქუთაისის პოლიტექნიკური ინსტიტუტის მსუბუქი მრეწველობის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
*მაია სიმონიძე — ბიბლიოვიკი

კატეგორია:დაბადებული 13 თებერვალი
კატეგორია:დაბადებული 1961
კატეგორია:საქართველოს V მოწვევის პარლამენტის წევრები
კატეგორია:ქუთაისის პოლიტექნიკური ინსტიტუტის კურსდამთავრებულები
კატეგორია:ხონის მუნიციპალიტეტში დაბადებულები
პედრი

**პედრო გონსალეს ლოპესი** (; დ. 25 ნოემბერი, 2002, ტეგესტე, სანტა-კრუს-დე-ტენერიფე, კანარის კუნძულები, ესპანეთი), ფეხბურთის გულშემატკივრებში უფრო ცნობილია როგორც **პედრი** () — ესპანელი ფეხბურთელი. „ბარსელონასა“ და ესპანეთის ეროვნული საფეხბურთო ნაკრების შემტევი ნახევარმცველი.

## საკლუბო კარიერა
### ლას-პალმასი
პედრი ესპანეთის კანარის კუნძულებზე, სანტა-კრუს-დე-ტენერიფეს პროვინციის ტეგესტეს მუნიციპალიტეტში, 2002 წლის 25 ნოემბერს დაიბადა.

გამოდიოდა საფეხბურთო კლუბების „ტეგესტესა“ და „ხუვენტუდ ლაგუნას“ ახალგაზრდული გუნდების შემადგენლობაში. 2018 წლიდან „ლას-პალმასის“ საფეხბურთო აკადემიის ფეხბურთელი ხდება.

2019 წლის ივლისში 16 წლის პედრი თავის პირველ პროფესიონალურ კონტრაქტს აფორმებს „ლას-პალმასთან“.

გუნდის ძირითად შემადგენლობაში მისი დებიუტი 2019 წლის 18 აგვისტოს სეგუნდა დივიზიონის კალენდარულ მატჩში, „უესკას“ წინააღმდეგ შედგა. შეხვედრა მასპინძლებმა, ანგარიშით 0–1 დათმეს.

2019 წლის 19 სექტემბერს პედრიმ თავისი პირველი გოლი ხიხონის „სპორტინგს“ გაუტანა. ამ გატანილი გოლით, — 16 წლის, 9 თვისა და 23 დღის ასაკში, „ლას-პალმასის“ ისტორიაში იგი ყველაზე ახალგაზრდა გოლის ავტორად იქცა..

### ბარსელონა
2019 წლის 2 სექტემბერს „ბარსელონამ“ მომდევნო, 2020 წლის ივლისისთვის, 5 მილიონ ევროდ პედრის კატალონიელთა კლუბში გადასვლის შესახებ „ლას-პალმასთან“ მიღწეული შეთანხმების შესახებ განაცხადა. „ბარსელონასა“ და ფეხბურთელს შორის ორწლიანი კონტრაქტი გაფორმდა.

გუნდის ძირითად შემადგენლობაში მისი დებიუტი იმავე წლის 27 სექტემბერს, „კამპ ნოუზე“, პრიმერა დივიზიონის კალენდარულ მატჩში, „ვილიარეალის“ წინააღმდეგ შედგა. პედრიმ შეხვედრის 70-ე წუთზე ფელიპე კოუტინიო შეცვალა. მატჩი მასპინძელთა გამარჯვებით ანგარიშით 4–0 დამთავრდა..

## სანაკრებო კარიერა
2019 წლიდან იცავდა ესპანეთის 17, 18 და 19-წლამდე ფეხბურთელთა ნაკრების ღირსებას. 2020 წლიდან ესპანეთის 21-წლამდე ფეხბურთელთა ნაკრების შემადგენლობაშია. 2021 წლის მარტში პედრი პირველად გამოიძახეს ესპანეთის ნაკრებში, 2022 წლის მსოფლიო ჩემპიონატის შესარჩევი მატჩებისთვის. მისი დებიუტი ნაკრებში შედგა 2021 წლის 25 მარტს, საბერძნეთის წინააღმდეგ. 

## ტიტულები
### საკლუბო
 **ბარსელონა**:(7)
* **ლა ლიგა** (2): 2022–23, 2024–25
* **ესპანეთის თასი** (2): 2020–21, 2024–25
* **ესპანეთის სუპერთასი** (3): 2022–23, 2024–25, 2025–26

### სანაკრებო
 **ესპანეთი**: (1)
* **ევროპის ჩემპიონატი** (1): 2024

## სტატისტიკა
## რესურსები ინტერნეტში
* 
* პედრი — BDFutbol

## სქოლიო
კატეგორია:დაბადებული 25 ნოემბერი
კატეგორია:დაბადებული 2002
კატეგორია:ესპანელი ფეხბურთელები
კატეგორია:ესპანეთის სეგუნდა დივიზიონის ფეხბურთელები
კატეგორია:ლას-პალმასის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
ჟოზეფ დელილი

**ჟოზეფ-ნიკოლა დელილი** (; დ. 4 აპრილი, 1688, პარიზი — გ. 11 სექტემბერი, 1768, იქვე) — ფრანგი ასტრონომი და გეოგრაფი. 

## ბიოგრაფია
მინი|მარცხნივ|კავკასიის ჟოზეფ დელილისეული რუკა
1712-1726 წლებში მუშაობდა ლუქსემბურგის სასახლისა და სამეფო ობსერვატორიებში. 1727-1747 წლებში რუსეთის საიმპერატორო კარის მიწვევით მოღვაწეობდა მეცნიერებათა აკადემიაში პეტერბურგში. იქ ყოფნისას დელილი შეხვდა ვახტანგ VI-ს და ბაქარს. მისი წინადადებით, რუსეთის საგარეო კოლეგიის პროფესორმა გ. კერმა ლათინურად თარგმნა ულუღბეგის ასტრონომიული თხზულება „ზიჯი“. ამასთან დაკავშირებით შეისწავლა აღნიშნული ძეგლის ვახტანგისეული თარგმანის ხელნაწერი. 1736 წელს დელილი გაეცნო პეტერბურგში დიპლომატიური მისიით ჩასულ კახეთის სამეფოს წარმომადგენელს როსებს, რომლის დახმარებითაც შეადგინა კახეთის სამეფოს სქემატური რუკა (დაცულია სანქტ-პეტერბურგში,რუსეთის მეცნიერებათა აკადემიის ბიბლიოთეკის ხელნაწერთა განყოფილებაში „დელილის პორტფელი“). 1738 წელს ბაქარმა დელილს გადასცა ვახუშტი ბატონიშვილის მიერ შედგენილი რუკები, რომლებიც გეოგრაფიულ დეპარტამენტში თარგმნეს და გაამრავლეს. 1740 წელს პეტერბურგში ჩასული ვახუშტი დაინტერესდა საქართველო-კავკასიის იმ ქართული რუკების მდგომარეობით, რომლებიც ამ დეპარტამენტში ითარგმნებოდა. 

1747 წელს დელილი დაბრუნდა საფრანგეთში, სადაც საფრანგეთის სამხედრო-საზღვაო ფლოტის ასტონომად დაინიშნა. 1761 წლამდე ასწავლიდა „კოლეჟ-დე-ფრანსში“. სხვა მონაპოვართან ერთად მან თან წაიღო საქართველოსა და კავკასიის რუკები. გამოსცა ვახუშტისეული თბილისის გეგმა. 1766 წელს პარიზში გამოაქვეყნა რუსეთიდან წაღებული სხვა რუკები შესავალ წერილთან ერთად. მეცნიერის ფონდი დაცულია საფრანგეთის საზღვაო სამინისტროს არქივში.

## ხსოვნა
მის პატივსაცემად, მთვარის ერთ-ერთ კრატერს დაარქვეს დელილი.

## ლიტერატურა
კატეგორია:დაბადებული 4 აპრილი
კატეგორია:დაბადებული 1688
კატეგორია:გარდაცვლილი 11 სექტემბერი
კატეგორია:გარდაცვლილი 1768
კატეგორია:ფრანგი ასტრონომები
კატეგორია:ფრანგი გეოგრაფები
კატეგორია:უცხოელი ავტორები საქართველოსა და ქართველების შესახებ
ხუნანის სამზარეულო

მარჯვნივ|მინი|204x204პქ| შებოლილი ხორცი ბოსტნეულით
**ხუნანის სამზარეულო**, ასევე ცნობილი როგორც **ციანგის სამზარეულო.**  იგი შედგება სიანგის რეგიონის, დონტინგის ტბისა და ჩინეთის დასავლეთ ჰუნანის პროვინციის სამზარეულოსგან. ეს არის ჩინური სამზარეულოს რვა საუკეთესო ტრადიცია და კარგად არის ცნობილი თავისი ცხელი და პიკანტური არომატით,  სუფთა არომატით და ღრმა ფერებით. სამზარეულოს ჩვეულებრივ ტექნიკას მიეკუთვნება მოხარშვა, შეწვა, მოხრაკვა და შებოლვა . რეგიონის სოფლის მეურნეობის უხვი მოსავლის გამო, ხუნანის კერძების ინგრედიენტები  მრავალფეროვანია. 

## ისტორია 
ხუნანის სამზარეულოში გამოყენებული კერძის მომზადების უნარების ისტორია მე -17 საუკუნეს უკავშირდება.  თავისი ისტორიის განმავლობაში, ჰუნანის სამზარეულომ აითვისა სხვადასხვა ადგილობრივი ფორმა, საბოლოოდ კი დამკვიდრდა საკუთარ სტილში. ზოგიერთი ცნობილი კერძია: 麻辣鸡丁 შემწვარი ქათამი 麻辣鸡丁 პიკანტური სოუსით ( 麻辣鸡丁) და შებოლილი ღორის ხორცი, ხმელი გრძელი მწვანე ლობიოთი ( 干豆角蒸腊肉). 

ხუნანის სამზარეულო შედგება სამი ძირითადი სტილისგან: 

* მდინარე ციანგის სტილი: წარმოშობილია Changsha, სიანტანისგან და ჰენგიანგისგან 
* დონტინგის ტბის სტილი: წარმოშობილია იუეიანისგან, იიანგისგან და ჩანგდედან 
* დასავლური ხუნანის სტილი: წარმოშობით ჟანჟჯიაჯიიდან, ჯიშოუდან და ჰუაიჰუასგან 

## მახასიათებლები 
მარცხნივ|მინი|204x204პქ| ჩანგშა - ბრინჯის ლაფშა თასში
აქაურ სამზარეულოში ძალიან პოპულარულია წიწაკა და მისი მახასიათებლების გამო უამრავ კერძში იყენებენ.  ხშირად ის გამოიყენება გამხმარ მდგომარეობაში. ხუნანის სამზარეულო ხშირად ცხარეა არა მხოლოდ სუფთა ჩილის შემცველობის გამო, არამედ იგი შეიცავს უფრო მრავალფეროვან ახალ ინგრედიენტებსაც. როგორც ხუნანის, ასევე სიჭუანის სამზარეულოს შეიძლება მნიშვნელოვნად ცხიმიანი ეწოდოს. მეტად ცხიმიანი, ვიდრე ჩინეთის სხვა სამზარეულოები, მაგრამ სიჭუანის კერძები ზოგადად უფრო ზეთოვანია, ვიდრე ხუნანის კერძები. კიდევ ერთი მახასიათებელი, რომელიც განასხვავებს ხუნანის სამზარეულოს სიჭუანის სამზარეულოსგან, არის ის, რომ ხუნანის სამზარეულო ბევრად უფრო ხშირად იყენებს შებოლილ საქონელს კერძებში. 

სეზონებთან ერთად ხუნანური სამზარეულოს მენიუ იცვლება. ცხელ და ნოტიო ზაფხულში, საუზმე, როგორც წესი, იწყება ცივი კერძებით ან ცივ ჭურჭელში მომზადებული კერზებით, რომელსაც აქვს სპეციალური სტრუქტურა ფორების გასახსნელად და ზაფხულში სიგრილის შესანარჩუნებლად. ზამთარში პოპულარული არჩევანია ცხელი ქოთანი, რომელიც ცივ თვეებში სითბოს ინარჩუნებს. სპეციალური ცხელი ქვაბი, სახელწოდებით *yuanyang huoguo* ( 鸳鸯火锅 ) გამოირჩევა ქოთნის ორ მხარეზე გაყოფის ტექნოლოგიით - პიკანტური და რბილი. ხუნანის სამზარეულოს ერთ-ერთი კლასიკური კერძი, რომელსაც რესტორნებსა და სახლებში შეხვდებით არის წიწაკაში შემწვარი ღორის ხორცი. იგი მზადდება რამდენიმე საერთო ინგრედიენტით: ღორის ხორცი, მწვანე წიწაკა, ფერმენტირებული შავი ლობიო და სხვა სანელებლები. 

ზოგადად, ხუნანის სამზარეულოს განხილვის დროს, როგორც წესიჩამოითვლება პიკანტური კერძების დიდი რაოდენობა, მაგრამ არა ყოველთვის ძალიან ცხელი და ცხარე.  

## სქოლიო 
კატეგორია:ჩინური სამზარეულო
კატეგორია:ხუნანის სამზარეულო
ასლან სმირბა

**ასლან სმირბა** (დ. 15 ნოემბერი, 1959, ბათუმი) — ქართველი თანამდებობის პირი, ინჟინერი, იურისტი.

1996 წელს დაამთავრა ბათუმის სახელმწიფო საზღვაო აკადემია ინჟინერ-გემთწამყვანის სპეციალობით, ხოლო 1999 წელს ბათუმის სახელმწიფო უნივერსიტეტის იურიდიული ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ბათუმის მაჟორიტარი), საარჩევნო ბლოკიდან „საქართველოს აღორძინება“.

## რესურსები ინტერნეტში
კატეგორია:დაბადებული 15 ნოემბერი
კატეგორია:დაბადებული 1959
კატეგორია:საქართველოს V მოწვევის პარლამენტის წევრები
კატეგორია:ბათუმის სახელმწიფო უნივერსიტეტის კურსდამთავრებულები
კატეგორია:ბათუმის სახელმწიფო საზღვაო აკადემიის კურსდამთავრებულები
კატეგორია:ბათუმში დაბადებულები
რეზო სუჯაშვილი

**რევაზ (რეზო) სუჯაშვილი** (დ. 24 აპრილი, 1953, დაბა ყაზბეგი, ახლანდ. სტეფანწმინდა) — ქართველი თანამდებობის პირი, ინჟინერი, პოლიტიკოსი.

დაამთავრა შრომის წითელი დროშის ორდენოსანი საქართველოს სასოფლო-სამეურნეო ინსტიტუტი, სპეციალობა მეღვინეობის ტექნოლოგია. 1999-2004 წლებში იყო საქართველოს მე-5 მოწვევის პარლამენტის წევრი (ყაზბეგის მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (ყაზბეგის მაჟორიტარი).

## რესურსები ინტერნეტში
კატეგორია:დაბადებული 24 აპრილი
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ყაზბეგში დაბადებულები
რეზო
ქულბაქები

**ქულბაქები** — არქეოლოგიური ძეგლი საქართველოში, ცხინვალის მახლობლად, სოფ. ფრისთან. ბრინჯაოს ხანის ნამოსახლარი გაითხარა 1950-1951 და 1954 წლებში.

გათხრების შემდეგ აღმოჩნდა იატაკი მრგვალი შვერილებიანი კერით, შემოფარგლული მრავალი ჭურჭლით. მის მახლობლად ასევე აღმოჩნდა პატარა თიხის იატაკი, ზედ ადამიანის დამწვარი ძვლებით. ამ ხანის ნაშთები ქულბაქების მახლობლად დადასტურდა ოსპრისის ხევის მარჯვენა ნაპირზე, "კულო-ხომზე" და ამავე ხევის მარცხენა ნაპირზე, ზღუდერზე. "კულო-ხომზე" მცირე ფართობის გათხრისას გამოვლინდა ადრებრინჯაოს ხანის სუსტი ფენა. მიუხედავად ამისა, აღმოჩნდა საკმაოდ  მრავალრიცხოვანი მასალა, ძირითადად თიხის ჭურჭელი, მრგვალი კერის ფრაგმენტები და რქისებრი სადგარი. ზღუდერზე ორ ადგილას მიმდინარეობდა გათხრები: ერთი თიხის კარიერთან, ზღუდრის გვერადაზე და მეორე ზღუდრის ბორცვზე, ოსპრისის ხევის პირას. ზღუდრის გვერადაზე აღმოჩენილი მცირეოდენი მასალიდან აღსანიშნავია კერის ნალისებრი სადგრისა და კერამიკის ფრაგმენტები. ზღუდრის ბორცვზე აღმოჩნდა მოზრდილი ქვებით ნაგები გრძელი კედლის ნაშთი, ქვების შიგნით კი ნაცრისფერი ფენა მტკვარ-არაქსული კერამიკით. ამავე ადგილას ნაპოვნია თიხის კერები, ქვის იარაღები და სხვა. ამ ძეგლებზე აღმოჩენილი თხელი კულტურული ფენები, მოედნები, მრგვალი კერებით მიუთითებს, რომ საცხოვრებელი მიწის ზემოთ იყო ნაგები ხისგან.

მასალა დაცულია საქართველოს სახელმწიფო მუზეუმში.

## ლიტერატურა
**ჯაფარიძე, ო.* „ქართველი ტომების ისტორიისთვის ლითონის წარმოების ადრეულ საფეხურზე“, თბილისი, 1961
*
* საქართველოს არქეოლოგია, ტ. II, გამომცემლობა „მეცნიერება“, თბ., 1992, გვ. 187.

კატეგორია:შიდა ქართლის მხარის არქეოლოგიური ძეგლები
კატეგორია:ცხინვალი
დელიტეს ეკლესია

**დელიტეს ეკლესია** — ხუროთმოძღვრული ძეგლი მთიან ინგუშეთში (რუსეთის ფედერაცია), ცეი-ლამის ქედის ძირში, ნასოფლარ ქართის ნანგრევებთან. 

ძეგლი მდებარეობს მდ. ასისა და დარიალის ხეობების დამაკავშირებელი გზის ახლოს. ინგუშურ ენაზე „დელიტე“ (დოლტე) ნიშნავს „ღმერთისკენ“ (მიმავალ გზას). საკულტო ნაგებობა ქვითა და დუღაბით ნაგები შენობაა, გადახურული ფიქლის საფეხურებიანი ორფერდა სახურავით. სამხრეთიდან აქვს თაღოვანი შესასვლელი. შიგა სივრცე თაღით ორ მონაკვეთად არის გაყოფილი. კედლებს შემოუყვება ქვისავე დაბალი საფეხურები. აღმოსავლეთ კედელზე შიგნიდან მიშენებულია სვეტი-საკურთხეველი, რომელშიც სიმაღლეზე 3 ნიშია განლაგებული. შუა ნიშის სიღრმეში ჯვარია გამოკვეთილი. დიდი ზომის გოლგოთიანი ჯვრებია გამოყვანილი აგრეთვე დასავლეთ და აღმოსავლეთ ფასადების ქვის წყობაში. წყაროების მიხედვით, ნაგებობაზე ჯერ კიდევ XIX საუკუნეში აღმართული იყო რკინის ჯვრები. მდ. ასის ზემო წელზე, დელიტეს ეკლესიის მახლობლად შემორჩენილია ვაინახთა (ჩაჩნები და ინგუშები) რამდენიმე ციხესიმაგრე, რომელთა საბრძოლო კოშკებზე გოლგოთიანი ჯვრებია გამოსახული (გოლგოთიანი ჯვრების გამოსახულებანი საქართველოში ეკლესიებისა და ციხესიმაგრეების ფასადებზე XVI საუკუნიდან გაჩნდა). ისინი XVII–XVIII საუკუნეებით თარიღდება. მსგავს გამოსახულებათა მოტივი შემონახულია ინგუშეთის სხვა ძეგლებზეც (მიატარ-დელა, მაგოერდა და სხვ.). მიუხედავად აზრთა სხვადასხვაობისა, მკვლევართა გარკვეული ნაწილი ფიქრობს, რომ დელიტეს ეკლესია ქრისტიანული ეკლესიაა და ქართველთა და ვაინახთა პოლიტიკური და კულტურული ურთიერთობის დამადასტურებელი მაგალითია.
## ლიტერატურა
* ვინოგრადოვი ვ., XVII საუკუნის საქართველო- ინგუშეთის ურთიერთობის ძეგლები, «ძეგლის მეგობარი», 1982, №60;

## იხილეთ აგრეთვე
* ტყობა-ერდი

კატეგორია:ინგუშეთი
დემეტრაშვილი

საკუთარი სახელი **დემეტრაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ დემეტრაშვილი — იურისტი, კონსტიტუციონალისტი
* გივი დემეტრაშვილი — სპორტსმენი (ძიუდო)
* გიორგი დემეტრაშვილი — სპორტსმენი (მკლავჭიდი)
* ეკატერინე დემეტრაშვილი-კანდელაკი — პედაგოგი, გეოგრაფი 
* ივანე დემეტრაშვილი — საბჭოთა კავშირის გმირი
* ნანა დემეტრაშვილი — რეჟისორი

კატეგორია:ქართული გვარები
ივანე დემეტრაშვილი

**ივანე გაბრიელის ძე დემეტრაშვილი** (დ. 2 ნოემბერი, 1910, სოფ. დიდი თონეთი, ახლანდ. თეთრიწყაროს მუნიციპალიტეტი, — გ. 16 აპრილი, 1945, ბერლინის მისადგომებთან, დაკრძალულია კოსტშინში, პოლონეთი) — საბჭოთა არმიის ქართველი კაპიტანი, საბჭოთა კავშირის გმირი (31 მაისი, 1945, სიკვდილის შემდეგ).

დაამთავრა თბილისის კავშირგაბმულობის ტექნიკუმი 1931 წელს. 1928-1930 წლებში და II მსოფლიო ომის დროს, 1941 წლიდან მსახურობდა წითელი არმიაში. დაამთავრა საპოლკო სკოლა და უმცროსი ლეიტენანტების კურსები. 1942 წლიდან მოქმედ არმიაში იყო. იბრძოდა ბელორუსიის I ფრონტის ჯარების შემადგენლობაში (1054-ე მსროლელი პოლკის მე-2 ბატალიონის ასეულის მეთაური). ბერლინის მისადგომებთან გამართულ ბრძოლებში გამოჩენილი მამაცობისათვის მიენიჭა საბჭოთა კავშირის გმირის წოდება. დაიღუპა ამავე ბრძოლაში. მიღებული აქვს სახელმწიფო ჯილდოები, მათ შორის საბრძოლო ორდენები და მედლები.

## ლიტერატურა
კატეგორია:დაბადებული 2 ნოემბერი
კატეგორია:დაბადებული 1910
კატეგორია:გარდაცვლილი 16 აპრილი
კატეგორია:გარდაცვლილი 1945
კატეგორია:ქართველები მეორე მსოფლიო ომში
კატეგორია:საბჭოთა კავშირის გმირები საქართველოდან
კატეგორია:თეთრიწყაროს მუნიციპალიტეტში დაბადებულები
კატეგორია:წითელი ვარსკვლავის ორდენის კავალრები
მავრიტანიული უგია

**უგია** () — მავრიტანიის ფულის ერთეული. ახალი უგია მავრიტანიაში შემოვიდა 2018 წელს, ერთი ახალი უგიას ფასი 10 ძველი უგიაა. პირველად უგია მიმოქცევაში 1973 წელს გამოჩნდა. თავდაპირველად ბანკმა შექმნა მონეტები: 1 ხუმსიანი, 1, 2, 5, 10 და 20 უგიები, პარალელურად გამოივდა ბანკნოტები: 100, 200 და უგია. 1979 წელს შეიქმნა ბანკნოტი 500 უგია.

## რესურსები ინტერნეტში
* მავრიტანიული უგია
* მავრიტანიის ცენტრალური ბანკის საიტი 

კატეგორია:ბრუნვაში არსებული ვალუტები
კატეგორია:მავრიტანია
ლევან სვანაძე

**ლევან სვანაძე** (დ. 30 ივლისი, 1928, ქუთაისი — გ. 25 დეკემბერი, 2021) — ქართველი პოლიტიკოსი.

1951 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 2004 წლის 5 თებერვლიდან 22 აპრილამდე  იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
*ლევან სვანაძე — ბიბლიოვიკი

კატეგორია:დაბადებული 30 ივლისი
კატეგორია:დაბადებული 1928
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
კატეგორია:გარდაცვლილი 25 დეკემბერი
კატეგორია:გარდაცვლილი 2021
Clover Club კოქტეილი

მინი|კოქტეილი და მისი ინგრედიენტები
Clover Club Cocktail-ის ინგრედიენტებია: ჯინი, ლიმონის წვენი, ჟოლოს სიროფი, უმი კვერცხი. კვერცხის ცილას ამატებენ არა არომატისთვის, არამედ იგი ემულგატორის როლს ასრულებს კოქტეილში. შენჯღრევის შედეგად კი კოქტეილის თავზე ქაფი ჩნდება.ეს ქაფი კოქტეილის ერთ-ერთი სავიზიტო ბარათია.

## ისტორია 
Clover Club კოქტეილი ამერიკაში იღებს სათავეს. იგი ჯერ კიდევ ალკოჰოლის აკრძალვამდე არსებობდა. ფილადელფიაში არსებობდა კაცების გაერთიანება (კლუბი), მე-19 საუკუნის ბოლო პერიოდიდან, 20 საუკუნის 20-იან წლებამდე. Clover Club-ის წევრები რეგულარულად იკრიბებოდნენ სტრატფორდის სასტუმროში. მათი საყვარელი კოქტეილი კი ეს კოქტეილი გახლდათ, რომელსაც მოგვიანებით Clover Club კოქტეილი დაერქვა და იგი პოპულარული არა მხოლოდ ფილადელფიაში, არამედ ნიუ-იორკშიც გახდა.კოქტეილის პირველი რეცეპტი 1901 წელს დაიბეჭდა ნიუ-იორკის პრესაში. 50-იან წლებში კი კაცებმა იგი უფრო ძლიერი კოქტეილით (Pink Lady cocktail) ჩაანაცვლეს და Clover Club კოქტეილის მოყვარულები ძირითადად ქალები შემორჩნენ. ისინი, ვისთვისაც დელიკატური გემო უფრო მნიშვნელოვანი იყო, ვიდრე კოქტეილის სიძლიერე.

რობერტ ჰესის მიხედვით, კოქტეილი მეოცე საუკუნის პირველ ნახევარში, ალკოჰოლის აკრძალვამდე, დიდი პოპულარობით სარგებლობდა კლუბის წევრებში და გამოჩენილ ადამიანებში. ჯეკ თაუნსენდის მიხედვით, კოქტეილმა ნელ-ნელა დაკარგა პოპულარობა. ერთ-ერთი ამის გამომწვევი მიზეზი შესაძლებელია კოქტეილის ინგრედიენტი იყოს უმი კვერცხის სახით. მრავალი ადამიანი თავს არიდებს ასეთი იგრედიენტების მქონე სასმელს. მეორე მიზეზი კი ალბათ მისი მომზადების სირთულე უნდა იყოს. რამდენადაც უცნაური შეიძლება მოეჩვენოს ზოგიერთს კვერცხის ცილა კოქტეილში, Clover Club კოქტეილი მაინც მიჩნეულია სასიამოვნო სასმელად და ასევე ვიზუალურადაც ესთეტიკურად გამოიყურება.

## ინგრედიენტები 
Clover Club კოქტეილს მიირთმევენ კოქტეილის ჭიქაში, ყინულის გარეშე. მისი მთავარი ალკოჰოლური ინგრედიენტი ჯინია.
მინი|266x266პქ|სან-ფრანცისკოში მომზადებული Clover Club კოქტეილი
ინგრედიენტების რაოდებობრივი შერწყმა კი ასეთია:

45 მლ ჯინი

15 მლ ლიმონის წვენი

15 მლ ჟოლოს სიროფი

1 უმი კვერცხი

მომზადებისთვის საჭირო მოწყობილებები:

სითხის საზომი (ალკოჰოლის გასაზომი სპეციალური ჭურჭელი, რომლის მოცულობაც დაახლოებით 45 მლ-ა.)

სანჯღრევი (შეიკერი)

გამფილტრავი კოვზი

კოქტეილის ჭიქა

## მომზადება 
კოქტეილი შემდეგნაირად მზადდება: ბარმენი ინგრედიენტებს ურევს ერთმანეთში და შეიკერში ანჯღრევს მინიმუმ 10 წამის განმავლობაში, ყინულის დამატების გარეშე. კოქტეილს, რომლის ერთ-ერთი ინგრედიენტიც კვერცხის ცილაა, ბევრი ნჯღრევა არ სჭირდება, იგი ადვილად იკეთებს ქაფს. სწორედ ეს ქაფი ხდის Clover Club კოქტეილს უნიკალურს. ისხმება წინასწარ გაცივებულ ჭიქაში. ტრადიციულად, ამ კოქტეილს ჭიქაზე არ უკეთებენ მოსართავს, თუმცა შესაძლებელია გაფორმდეს ლიმონის ნაჭრით.

მეორე მოსაზრების მიხედვით, წამების განმავლობაში ნჯღრევა არაა საკმარისი და საჭიროა მინიმუმ 1 წუთის განმავლობაში ირეოდეს ინგრედიენტები ერთად. ასევე კლასიკურ Clover Club კოქტეილს არ აქვს ყინული, თუმცა ზოგიერთი რეცეპტის მიხედვით მას ყინულიც უნდა ჰქონდეს. 

კოქტეილის ალკოჰოლოვანი დანამატი შესაძლოა ჯინის გარდა ღვინო ვერმუთიც იყოს. აღსანიშნავია ისიც, რომ ზოგჯერ ჟოლოს სიროფის ჩანაცვლება ხდება მოცხარის სიროფით.

კატეგორია:კოქტეილები
Amphimoea

***Amphimoea*** — ჩრჩილების გვარი სფინქსისებრთა ოჯახისა. აღწერილია ლაიონელ როთშილდის მიერ 1903 წელს. მონოტიპური გვარია, ერთადერთი სახეობაა *Amphimoea walkeri*.

## სქოლიო 
*
Long Island iced tea (კოქტეილი)

**Long Island iced tea** შერეული ალკოჰოლური სასმელია, რომელიც როგორც წესი არაყის, ტეკილას, ღია ფერის რომის, თრიფლ სექის (ძლიერი, ტკბილი და უფერო ფორთოხლის არომატიანი ლიქიორი, რომელიც ფორთოხლის ქერქისგანაა დამზადებული), ჯინისა და ცოტაოდენი კოლასგან შედგება. ეს ყველაფერი სასმელს მისი თანამოსახელის (იგულისხმება ცივი ჩაი) მაგვარ ქარვისფერ შესახედაობას ანიჭებს. პოპულარული ვარიანტის მიხედვით ერთმანეთს თანაბარი რაოდენობის არაყი, ტეკილა, ჯინი, რომი, თრიფლ სექი, 1.5 წილი ე.წ "მჟავე მიქსი" (ლიმონის ან ლაიმის წვენითა და "მარტივი სიროფით" მომზადებული ნაზავი. ხშირად გამოიყენება კოქტეილებში) და ცოტაოდენი კოლა ერევა. ამ ყველაფერს სპეციალური ბარის კოვზით ნაზად ურევენ და ბოლოს ლიმონითა და საწრუპით აფორმებენ. 

Long Island iced tea-ს სახესხვაობათა უმეტესობა, სახელის მიუხედავად რაიმე სახის ჩაის საერთოდ არ შეიცავს.
მინი|248x248პქ|Long Island Iced Tea-ს სახელი ცივ ჩაისთან ვიზუალური მსგავსების გამო დაერქვა.
სასმელს ბევრად მაღალი ალკოჰოლის კონცენტრაცია აქვს (დაახლოებით 22%) სხვა ე.წ "ჰაიბოლებთან", ანუ მაღალი ჭიქით მორთმეულ კოქტეილებთან შედარებით. ეს მიქსერის, ანუ არაალკოჰოლური ინგრედიენტების შედარებითი სიმცირითაა განპირობებული.

## წარმოშობა 
რობერტ "როუზბად" ბატი ამტკიცებს, რომ სასმელი სწორედ მან გამოიგონა 1972 წელს, როცა ის მონაწილეობდა ახალი კოქტეილების შექმნის შეჯიბრში ნიუ-იორკის რაიონ ლონგ-აილენდზე. 

არსებობს მოსაზრება, რომ ოდნავ განსხვავებული სასმელი იქნა გამოგონებული 1920-იან წლების მშრალი კანონის პერიოდში "მოხუცი ბიშოპის" მიერ, ტენესის შტატის ადგილობრივ თემში, რომელსაც ასევე ლონგ აილენდი ერქვა. სასმელი შემდეგ გააუმჯობესა რანსომ ბიშოპმა, მოხუცი ბიშოპის ვაჟმა. კოქტეილი შეიცავდა ვისკის, ნეკერჩხლის სიროფსა და 5 ალკოჰოლური სასმელის სხვადასხვა რაოდენობებს, თანამედროვე ვარიანტისგან განსხვავებით სადაც კოლასა და 5 სასმელის ხუთ თანაბარ წილს შეხვდებით.

## სახესხვაობები 
Long Island iced tea-ს პოპულარობამ ჰაიბოლების საკუთარი ოჯახი შექმნა. **Adios Motherfucker** ასევე ლონგ აილენდის ვარიაციად ითვლება, სადაც თრიფლ სექს ლურჯი კურასაო (ერთგვარი ციტრუსის, ლარაჰას ქერქისგან დამზადებული ჰოლანდიური ლიქიორი) ცვლის, ხოლო კოლას ასევე ლიმონისა და ლაიმის გაზიანი სასმელი. მას დამახასიათებელი ლურჯი ფერი აქვს. თუ კოლას ძახველის წვენით ჩავანაცვლებთ **Long Beach Iced Tea**-ს მივიღებთ, რომელსაც მოწითალო იერი აქვს. კოკა-კოლის ნაცვლად მიდორის (ტკბილი, ღია მწვანე შეფერილობის იაპონური ლიქიორი, რომელსაც ნესვის ერთ-ერთი ჯიშის არომატი აქვს) გამოყნებეისას **Tokyo Iced Tea** მიიღება, რომელსაც მომწვანო შეფერილობა აქვს. ტექსასის შტატში Long Island iced tea ტეკილას გარეშე მზადდება, რაც ტექსასის ალკოჰოლური სასმელების კომისიის კანონებითაა გამოწვეული.

## სქოლიო 
კატეგორია:კოქტეილები
Amphonyx

***Amphonyx*** — ჩრჩილების გვარი სფინქსისებრთა ოჯახისა. აღწერილია ფელიპე პოეის მიერ 1832 წელს. ცნობილია 8 სახეობა.

## სახეობები 
**Amphonyx duponchel* Poey, 1832
**Amphonyx haxairei* (Cadiou, 2006)
**Amphonyx jamaicensis* Eitschberger, 2006
**Amphonyx kofleri* Eitschberger, 2006
**Amphonyx lucifer* (Rothschild & Jordan, 1903)
**Amphonyx mephisto* (Haxaire & Vaglia, 2002)
**Amphonyx rivularis* Butler, 1875
**Amphonyx vitrinus* (Rothschild & Jordan 1910)

## სქოლიო 
*
Ceratomia

***Ceratomia*** — ჩრჩილების გვარი სფინქსისებრთა ოჯახისა. აღწერილია თადეუს უილიამ ჰარისის მიერ 1839 წელს. მოიცავს შემდეგ სახეობებს:

## სახეობები 
**Ceratomia amyntor* (Geyer, 1835)
**Ceratomia catalpae* (Boisduval, 1875)
**Ceratomia hageni* (Grote, 1874)
**Ceratomia hoffmanni* (Mooser, 1942)
**Ceratomia igualana* (Schaus, 1932)
**Ceratomia sonorensis* (Hodges, 1971)
**Ceratomia undulosa* (Walker 1856)

## გალერეა 

Ceratomia amyntor MHNT CUT 2010 0 406 Chaffeys Locks Leeds Co Ontario, male.jpg|*Ceratomia amyntor*
Ceratomia catalpae MHNT CUT 2010 0 480 - Marlton, New Jersey, Burlington Co, USA - Male.jpg|*Ceratomia catalpae* 
Ceratomia hageni MHNT CUT 2010 0 406, Bovina, Warren Co. Miss, male.jpg|*Ceratomia hageni* 
Ceratomia igualana MHNT CUT 2010 0 323 Comala Colima Mexico male.jpg| *Ceratomia igualana*
Ceratomia undulosa MHNT CUT 2010 0 323 Baltimore County, Maryland, female.jpg|*Ceratomia undulosa*
Ceratomia sonorensis MHNT CUT 2010 0 323 Pena Blanca Santa Cruz Co, Arizona.jpg|*Ceratomia sonorensis*

## სქოლიო 
*
მელორ ტყეშელაშვილი

**მელორ ტყეშელაშვილი** (დ. 28 აგვისტო, 1939, სოფ. ბზვანი, ახლანდ. ვანის მუნიციპალიტეტი) — ქართველი პოლიტიკოსი.

1963 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ვანის მაჟორიტარი).

## რესურსები ინტერნეტში
*მელორ ტყეშელაშვილი — ბიბლიოვიკი

კატეგორია:დაბადებული 28 აგვისტო
კატეგორია:დაბადებული 1939
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ვანის მუნიციპალიტეტში დაბადებულები
Cocytius

***Cocytius*** — ჩრჩილების გვარი სფინქსისებრთა ოჯახისა. აღწერილია იაკობ ჰიუბნერის მიერ 1819 წელს.

## სახეობები 
**Cocytius antaeus* (Drury, 1773)
**Cocytius beelzebuth* (Boisduval, [1875])
**Cocytius duponchel* (Poey, 1832)
**Cocytius lucifer* (Rothschild & Jordan, 1903)
**Cocytius mephisto* (Haxaire & Vaglia, 2002)
**Cocytius mortuorum* (Rothschild & Jordan, 1903)
**Cocytius vitrinus* (Rothschild & Jordan, 1903)

Cocytius antaeus medor MHNT CUT 2010 0 411 Itatiaia, Bresil, femelle.jpg|*Cocytius antaeus*
Cocytius duponchel MHNT CUT 2010 0 466 - San Joaquín de Navay Tachira Venezuela - Male.jpg|*Cocytius duponchel*

## სქოლიო 
*
ნანა დემეტრაშვილი

**ნანა (ნათელა) ალექსანდრეს ასული დემეტრაშვილი** (დ. 19 აპრილი, 1939, თეთრიწყარო, — გ. 15 აგვისტო, 2011) — ქართველი რეჟისორი. საქართველოს სახალხო არტისტი (1983).

დაამთავრა საქართველოს შოთა რუსთაველის სახელობის სახელმწიფო თეატრალური ინსტიტუტის სარეჟისორო ფაკულტეტი (1963). 1963–1964 წლებში რეჟისორად მუშაობდა თბილისის სანკულტურის თეატრში, 1964–1967 წლებში — გორის გ. ერისთავის სახელობის სახელმწიფო დრამატულ თეატრში. 1967–1987 წლებში მთავარი რეჟისორის, შემდეგ დირექტორისა და სამხატვრო ხელმძღვანელის თანამდებობაზე ხელმძღვანელობდა ახალციხეში მესხეთის განახლებულ დრამატულ თეატრს. სპექტაკლები დადგა თბილისის ა. გრიბოედოვის სახელობის, ქუთაისის ლ. მესხიშვილის სახელობის, ჭიათურის სახელმწიფო დრამატულ და რუსთავის დრამატულ თეატრებში. 1987–2007 წლებში პედაგოგიურ მოღვაწეობას ეწეოდა შოთა რუსთაველის სახელობის თეატრალურ ინსტიტუტში.

დემეტრაშვილის ძირითადი ნამუშევრებია: კ. ვიტლინგერის „ვარსკვლავიდან ჩამოსული კაცი“, ნ. დუმბაძის „მზიანი ღამე“, ო. ჩხეიძის „თედორე“, ა. გეწაძის „პაემანი ცაში“ (სპექტაკლის ჩვენებამ წარმატებით ჩაიარა მოსკოვში 1976), ფ. შილერის „ყაჩაღები“, კ. ბუაჩიძის „ეზოში ავი ძაღლია“, მოლიერის „ტარტიუფი“, ვაჟა-ფშაველას „მოკვეთილი“. მიღებული აქვს ს. ახმეტელის სახელობის პრემია (2010) და სახელმწიფო ჯილდოები.

## ჯილდოები და აღიარება
* 1983 — საქართველოს სახალხო არტისტი
* 1998 — ღირსების ორდენი ქართული თეატრალური ხელოვნების განვითარებისა და მისი პოპულარიზაციის საქმეში შეტანილი დიდი წვლილისა და ნაყოფიერი შემოქმედებითი მოღვაწეობისათვის
* 2010 — სანდრო ახმეტელის სახელობის პრემია

## ლიტერატურა
## რესურსები ინტერნეტში
* 

## სქოლიო
კატეგორია:დაბადებული 19 აპრილი
კატეგორია:დაბადებული 1939
კატეგორია:გარდაცვლილი 15 აგვისტო
კატეგორია:გარდაცვლილი 2011
კატეგორია:თეთრიწყაროს მუნიციპალიტეტში დაბადებულები
კატეგორია:ქართველი რეჟისორები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
კატეგორია:სანდრო ახმეტელის სახელობის პრემიის ლაურეატები
მერაბ ტყეშელაშვილი

**მერაბ ტყეშელაშვილი** (დ. 27 სექტემბერი, 1964, თბილისი) — ქართველი არქიტექტორი, თანამდებობის პირი.

1987 წელს დაამთავრა აპოლონ ქუთათელაძის სახელობის თბილისის სახელმწიფო სამხატვრო აკადემიის არქიტექტურის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (რუსთავის მაჟორიტარი), საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 27 სექტემბერი
კატეგორია:დაბადებული 1964
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:თბილისში დაბადებულები
ჯასტინი და სიმამაცის რაინდები

**„ჯასტინი და სიმამაცის რაინდები“** (, ) — ინგლისურ-ესპანური სრულმეტრაჟიანი 3D ანიმაციური ფენტეზი ფილმი. Kandor Graphics-სა და კინო-გაერთიანება Sony Pictures Releasing de España-ის ერთობლივი ნაწარმოები.  ფილმის რეჟისორია მანუელ სიცილია, პროდიუსერები — მარსელინო ალმანსა, ანტონიო ბანდერასი, კერი ფულტონი და რალფ კემპი, სცენარისტები — მეთიუ ჯეიკობსი და მანუელ სიცილია, მუსიკა ეკუთვნის ილან ეშკერს. პერსონაჟებს ახმოვანებენ ფრედი ჰაიმორი, ანტონიო ბანდერასი, ჯეიმზ კოსმო, ჩარლზ დენსი, ტემსინ ეგერტონი, რუპერტ ევერეტი, ბარი ჰამფრისი, ალფრედ მოლინა, მარკ სტრონგი, დეივიდ უოლიამსი, ჯული უოლტერსი, ოლივია უილიამსი და სირშა რონანი. ფილმში მოთხრობილია თინეიჯერი ბიჭის, ჯასტინის ისტორია, რომელსაც მისი ბაბუის, სერ როლანდის მსგავსად სურს გახდეს რაინდი.

პრემიერა გაიმართა 2013 წლის 13 სექტემბერს გაერთიანებულ სამეფოში. ფილმს წილად ხვდა უარყოფითი შეფასებები კინოკრიტიკოსებისაგან. საერთო განხილვების საიტ Rotten Tomatoes-ზე მისი საერთო რეიტინგი შეადგენს 13% (15 მიმოხილვაზე დაყრდნობით). 2014 წელს Paramount Home Media Distribution-მა ფილმი DVD და Blu-ray ფორმატებში გამოსცა.

## ახმოვანებენ 
* ფრედი ჰაიმორი — ჯასტინი
* სირშა რონანი — ტალია
* ჩარლზ დენსი — ლეგანტირი
* ტემსინ ეგერტონი — ლარა
* ანტონიო ბანდერასი — სერ კლორაქსი
* რუპერტ ევერეტი — სოტა
* ბარი ჰამფრისი — ბრაულიო
* ალფრედ მოლინა — რეჯინალდი
* მარკ სტრონგი — ჰერაკლიო
* ანჯელა ლენსბერი — ჯადოქარი
* დეივიდ უოლიამსი — მელქიადები
* ჯული უოლტერსი — გრანი
* ოლივია უილიამსი — დედოფალი

## რესურსები ინტერნეტში 
*
* 
*

## სქოლიო 
კატეგორია:ფილმები ანბანის მიხედვით
კატეგორია:ინგლისურენოვანი ფილმები
კატეგორია:2013 წლის ფილმები
კატეგორია:2013 წლის ანიმაციური ფილმები
კატეგორია:ამერიკული 3D ფილმები
კატეგორია:ესპანური ანიმაციური ფილმები
კატეგორია:ესპანური ფილმები
კატეგორია:ანიმაციური კომედიური ფილმები
კატეგორია:ანიმაციური სათავგადასავლო ფილმები
რეზო ფირაშვილი

**რეზო ფირაშვილი** (დ. 9 თებერვალი, 1941, სოფ. ნუკრიანი, სიღნაღის რაიონი) — ქართველი ინჟინერი, პოლიტიკოსი.

1965 წელს დაამთავრა საქართველოს სახელმწიფო სასოფლო-სამეურნეო ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი (სიღნაღის მაჟორიტარი), საარჩევნო ბლოკი „საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები“

## რესურსები ინტერნეტში
## სქოლიო
კატეგორია:დაბადებული 9 თებერვალი
კატეგორია:დაბადებული 1941
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:სიღნაღის მუნიციპალიტეტში დაბადებულები
რეზო
თეიმურაზ ფიჩხაია

**თეიმურაზ ფიჩხაია** (დ. 9 ივნისი, 1954, თბილისი) — ქართველი ფიზიკოსი.

1976 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფიზიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 9 ივნისი
კატეგორია:დაბადებული 1954
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ზურაბ ქარუმიძე (პოლიტიკოსი)

**ზურაბ ქარუმიძე** (დ.  17 ივნისი, 1948, თბილისი) — ქართველი  პოლიტიკოსი.

1972 წელს დაამთავრა თბილისის სახელმწიფო უნივერსიტეტის ისტორიის ფაკულტეტი.1999-2004 წლებში იყო საქართველოს მე-5 მოწვევის პარლამენტის წევრი (კასპის მაჟორიტარი), საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
*ზურაბ ქარუმიძე — ბიბლიოვიკი

კატეგორია:დაბადებული 17 ივნისი
კატეგორია:დაბადებული 1948
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ივანე ქაჩლიშვილი

**ივანე ქაჩლიშვილი** (დ. 2 იანვარი, 1950, გურჯაანი) — ქართველი პოლიტიკოსი.

დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
*ივანე ქაჩლიშვილი — ბიბლიოვიკი

კატეგორია:დაბადებული 2 იანვარი
კატეგორია:დაბადებული 1950
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:გურჯაანის მუნიციპალიტეტში დაბადებულები
გოჩა ქიმაძე

**გოჩა ქიმაძე** (დ. 1 იანვარი, 1960, დაბა ადიგენი, ადიგენის რაიონი) — ქართველი პოლიტიკოსი, ფინანსისტი.

დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ადიგენის მაჟორიტარი), საარჩევნო ბლოკი საინიციატივო ჯგუფი. 2004-2008 წლებში — საქართველოს მე-6 მოწვევის პარლამენტის წევრი (ადიგენის მაჟორიტარი), საარჩევნო ბლოკი „ახალი საქართველოსთვის“.

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1960
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ადიგენში დაბადებულები
გოჩა
მაზურკა (ნამცხვარი)

მინი|ტრადიციული, სახლში მომზადებული მაზურკა
**მაზურკა** არის ძალიან ტკბილი, ბრტყელი ნამცხვარი, რომელსაც, ძირითადად, აღდგომაზე მიირთმევენ. წარმოშობით პოლონურია.

პოლონური სამზარეულოს სახელმძღვანელოების მიხედვით, ტიპური მაზურკა არის ნამცხვარი, რომელიც მზადდება ფხვიერი ცომის ერთი ან ორი თხელი ფენისგან, ან მისი ერთი ფენისგან, რომელსაც, ზემოდან ღრუბლის ნამცხვარს ურთავენ. ნამცხვრის ორ ფენას შორის ადგილი მარმელადითაა დაფარული, რაც ამ ორი ფენის ერთმანეთთან "შეწებებას" იწვევს.  ერფენიან ნამცხვარს კი მარმელადს ან საერთოდ არ უმატებენ, ან დამდნარი შაქრის ფენის შემდეგ. ასევე, მაზურკას, დეკორაციის მიზნით, უმატებენ დამდნარ კარამელს, შაქარს ან სხვადასხვა ხილის ჟელეს. ამასთანავე, მას აფორმებენ თხილით ან ნუშით და დაშაქრული ხილით. ტრადიციულად, სახლში გამომცხვარ მაზურკას ხშირად მიირთმევენ გამხმარი ხილის და თხილის თანხლებით.

მაზურკას უამრავი ვერსია არსებობს. განსაკუთრებით ხშირად, რეცეპტების წიგნებში გვხვდება "ბოშური მაზურკა" (mazurek cygański). ფხვიერი ცომი ჯერ ნახევრად ცხვება, შემდეგ მოირთვება ჩირით, ნუშით, კვერცხის გულის და შაქრის ნათქვეფით და ათქვეფილი კვერცხის ცილით და თავიდან ცხვება.

## მაზურკას ტრადიცია 
### სახელი და წარმოშობა 
მარცხნივ|მინი|მაზურკას სხვადასხვა ვერსიები
ნამცხვრის სახელის წარმოშობა, სავარაუდოდ, მაზურის (ან მასურიულ) ტომს უკავშირდება, რომელიც დღევანდელ ცენტრალურ პოლონეთში, მაზოვიას რეგიონშია დასახლებული. სხვა თეორიის მიხედვით, ეს სიტყვა წარმოიშვა მაზურკადან (პოლონურად ეწოდება: მაზურეკ), ტრადიციული პოლონური ხალხური ცეკვიდან. ფხვიერი ნამცხვრის ეს სახეობა ითვლება აღდგომის ერთ-ერთ მთავარ დესერტად პოლონეთში. ის სხვა სადღესასწაულო ნამცხვრებიდგან იმით განსხვავდება, რომ მასში დიდი რაოდენობით გვხვდება მშრალი ხილი და თხილი, მისი ყველა ინგრედიენტი ძალიან ტკბილია და ზემოდან შოკოლადის მასა მას დიდი ხნით უნარჩუნებს ახალ გემოს.

მიუხედავად იმისა, რომ დესერტი უდავოდ პოლონურ კერძად ითვლება და მიჩნეულია ეროვნულ დესერტად აღდგომისთვის მთელი ქვეყნის გარშემო, მაზურკას რეცეპტი პოლონეთში, სავარაუდოდ, აღმოსავლეთიდან მოხვდა, სანელებლების სავაჭრო გზით, თურქეთიდან, მე -17 საუკუნის დასაწყისში.

### გარეგნობა და სიმბოლიზმი 
მინი|მაზურკა ბაჭიის დეკორაციით
დესერტი სიმბოლურად ასოცირდება Wielki Post-ის პერიოდთან (პოლონურად მარხვა). 40-დღიანი მარხვის შემდეგ (თუმცა ამ დღეების განმავლობაში მათ საჭმლის შეზღუდვა არ აქვთ), მაზურკა წარმოადგენდა ძვირფას ჯილდოს სარწმუნოებისა და ტრადიციების ერთგულებისთვის. მიუხედავად იმისა, რომ დღეს პოლონეთში მაზურკას რელიგიური მნიშვნელობა პრაქტიკულად დაკარგულია, ტორტი ისევ მჭიდრო კავშირშია სეზონურ დღესასწაულებთან.

ჩვეულებრივ, დესერტის დეკორაცია ხდება სააღდგომო სიმბოლოებით, როგორიცაა კურდღლები, ტირიფები და სააღდგომო მილოცვები.

ახალი ამბების პორტალი Wirtualna Polska ამბობს, რომ მაზურკა არ შეიძლება რეგულარულ ნამცხვარს ჰგავდეს. იგი უნდა იყოს ბრტყელი, უნდა მზადდებოდეს უამრავი სახის მაზურკა, თითოეული განსხვავებული არომატით და მდიდრულად გაფორმებული. თორმეტი მათგანი (ერთმანეთის მიყოლებით მომზადებული), არც ისე იშვიათია ტრადიციულად.

შობას, სიმბოლური რიცხვი თორმეტი მჭიდრო კავშირშია ქრისტეს თორმეტ მოციქულთან ბოლო ვახშმისა, რომელიც კათოლიკეების მიერ თორმეტი სხვადასხვა საკვების შეთავაზებით აღინიშნება.

## სქოლიო 
კატეგორია:პოლონური დესერტები
კატეგორია:სააღდგომო კერძები
სეფე ლორთქიფანიძე

**სეფე ფარნაოზის ძე ლორთქიფანიძე** (დ. 1889 — გ. 1937) — ქართველი სამხედრო პირი, მსახიობი.

დაიბადა თავადის ოჯახში. რუსეთის არმიის რიგებში მონაწილეობდა პირველ მსოფლიო ომში. 1917 წელს ირიცხებოდა მე-14 კავკასიური მსროლელი პოლკის პოდპორუჩიკად. დაჯილდოებული იყო წმ. ანას IV ხარისხის ორდენით და გიორგის IV ხარისხის ჯვრით. შემდეგ მსახურობდა აზერბაიჯანის რესპუბლიკის ჯარში. შტაბს-კაპიტნის წოდებით მეთაურობდა №3 ჯავშნოსან მატარებელს. 1920 წელს სცადა წინააღმდეგობა გაეწია აზერბაიჯანში შეჭრილ წითელი არმიის ნაწილებისთვის. აზერბაიჯანის გასაბჭოების შემდეგ ე. წ. სპარსეთის საბჭოთა რესპუბლიკის ბრიგადას მეთაურობდა. 1921 წლიდან მსახიობად მუშაობდა საქართველოს სახკინმრეწვში. მონაწილეობდა ფილმებში: „ჯანყი გურიაში“ (რეჟისორი ალექსანდრე წუწუნავა, 1928), „საბა“ (რეჟისორი მიხეილ ჭიაურელი, 1929), „ნახვამდის“ (რეჟისორი გიორგი მაკაროვი, 1934), „არსენა“ (რეჟისორი მიხეილ ჭიაურელი, 1937). რეპრესირებულია 1937 წელს.

## ლიტერატურა
* В. Л. Генис. Красная Персия: Большевики в Гиляне. 1920—1921. Документальная хроника. М., 2000. ISBN 5-89619-017-4. - გვ. 161, 239, 244.

## რესურსები ინტერნეტში
* თავ. სეფე ფარნაოზის ძე ლორთქიფანიძე  — Online Museum of Georgian Nobility.
* Лордкипанидзе Сепе. «Памяти героев Великой войны 1914–1918».
* 

კატეგორია:დაბადებული 1889
კატეგორია:გარდაცვლილი 1937
კატეგორია:ქართველი სამხედრო მოღვაწეები
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
კატეგორია:ქართველი მსახიობები
კატეგორია:წმინდა ანას IV ხარისხის ორდენის კავალრები
კატეგორია:საბჭოთა კავშირის რეპრესიების მსხვერპლნი საქართველოში